**Referat af bestyrelsesmøde mandag d. 9/9-2024 hos Flemming og Betina.**

**Tilstede:** Alice, Jørgen, Flemming, Sara og Betina.

**Afbud:** Umar.

**Referent:** Betina.

**Godkendelse af dagsorden.**

**Regnskab (Sara):** Intet nyt.

**Nye grundejere (Alice):** Velkommen til de nye grundejere i landsbyen. Alice har været ved to af familierne og budt dem velkommen. Den sidste familie er ikke flyttet ind endnu. Alice følger op på dette.

**Brugergruppemøde (Alice):** Der er nyt møde i brugergruppen torsdag d. 12/9-2024. Nogle af emnerne kommer til at omhandle takster for renovation. En prisstigning er på vej. Der kommer til at blive drøftet klimaforandringer (Hofor) samt solceller og ladestandere. Desuden vil der være orientering fra Verdensmålscenteret. Bestyrelsen har ikke mulighed for at sende en repræsentant denne gang.

**Vejstøj (Jørgen):** Jørgen har været til møde i en støjgruppe i kommunen, hvor der blev drøftet støjproblemer på Vestegnen. Albertslund står ikke øverst på listen over Vestegnskommuner med de største støjproblemer. Det er blevet foreslået, at der laves et støjværn på motorvejsbroen over Roskildevej. Støjværnet foreslås fortsat op forbi stadion. Vejdirektoratet budgeret med, at der kommer støjdæmpende asfalt på motorvejen senest i 2028. Kommunen vil forsøge at fremrykke dette tidspunkt.

Der er desuden drøftet mere fokus på grøn mobilitet. Eks bedre cykelstier, mere grønt på cykelstierne. Bedre adgangsforhold. Bedre busforbindelser.

Der er skrevet en artikel, som offentliggøres i AP og andre medier.

Artiklen lægges på hjemmesiden.

**Ny webmaster (Alice):** Henning ønsker at videregive funktionen som webmaster og ansvaret for hjemmesiden i Gl. Vridsløse. Bo Lau Færge er adspurgt om han vil overtage posten. Ellers søges der en anden, der har lyst.

**Næste bestyrelsesmøde bliver i november hos Jørgen. Ikke dato på i skrivende stund.**